เทพไท ดักคอ 3 คีย์แมน อดีต ปชป.อย่าจัดฉากสร้างภาพให้ บิ๊กตู่ 
เทพไท เสนพงศ์ ส.ส.นครศรีธรรมราช ปชป. ดักคอ กระตุก 3 คีย์แมน อดีตส.ส.ปชป. อย่าจัดฉากสร้างภาพให้ บิ๊กตู่ ท้าแน่จริง กล้าออกมาเจอม็อบหน้าทำเนียบฯ หรือไม่วันที่ 6 มี.ค. นายเทพไท เสนพงศ์ ส.ส.นครศรีธรรมราช พรรคประชาธิปัตย์ กล่าวถึงกรณี พล.อ.ประยุทธ์ จันทร์โอชา นายกรัฐมนตรีและรมว.กลาโหม ปรับโหมด เปิดแนวรุกใหม่เปิดแคมเปญซีรี่ส์ มีปัญหา ปรึกษานายกฯ โดยเปิดทำเนียบรัฐบาลเพื่อรับฟังปัญหาจากพี่น้องประชาชนโดยตรง ว่า ขอสนับสนุนโครงการนี้ เพราะมีประโยชน์ นายกฯจะได้สัมผัสกับพี่น้องประชาชนโดยตรง ซึ่งตัวพล.อ.ประยุทธ์เอง พยายามจะปรับบทบาทใหม่ให้เหมือนกับนักการเมืองทั่วไปให้มากที่สุด จะใช้บุคลิกแบบ พบง่ายใช้คล่อง หรือใจถึงพึ่งได้ ที่นักการเมืองหลายคนใช้หาเสียงกัน การเปิดทำเนียบเพื่อพบกับประชาชนเมื่อวานที่ผ่านมา เป็นการเตรียมการโดยนายพีระพันธุ์ สาลีรัฐวิภาค ที่ปรึกษานายกรัฐมนตรี นายณัฏฐพล ทีปสุวรรณ รมว.ศึกษาธิการ และนายพุทธิพงษ์ ปุณณกันต์ รมว.ดิจิทัลเพื่อเศรษฐกิจและสังคม เป็นผู้ดำเนินการทั้งหมด เพราะทั้ง 3 ท่าน มีประสบการณ์งานมวลชนมาโชกโชน เป็นอดีต ส.ส.พรรคประชาธิปัตย์มาหลายสมัย และเคยเป็น กปปส.มาก่อน จึงได้รับมอบหมายให้เปิดแนวรุกด้านมวลชนขึ้นมาใหม่ ถ้าหากเป็นความตั้งใจจริงของ พล.อ.ประยุทธ์ ก็ควรจะเปิดกว้างให้กับประชาชนผู้เดือดร้อนทุกกลุ่มได้มีโอกาสเข้าพบ โดยไม่มีการเลือกปฏิบัติ ต้องไม่เป็นการจัดฉากนำมวลชนเพียงบางกลุ่มเข้าพบเพื่อสร้างภาพในการประชาสัมพันธ์ผ่านสื่อเท่านั้นสิ่งที่พิสูจน์ได้ง่ายที่สุดก็คือ พล.อ.ประยุทธ์ กล้าพบกับแกนนำผู้ชุมนุมที่มาร้องทุกข์ หรือชุมนุมหน้าทำเนียบหรือไม่ และการสัมผัสกับมวลชนที่กระทำได้ง่ายที่สุด ก็คือ ช่วงที่ พล.อ.ประยุทธ์ ลงพื้นที่ตรวจราชการ หรือ ครม.สัญจร สามารถเปิดโอกาสให้ประชาชนเข้าพบอย่างใกล้ชิด และร้องทุกข์ด้วยตัวเองได้ง่ายที่สุด ต้องกำชับไม่ให้มีข้าราชการคอยกีดกัน หรือทีมรักษาความปลอดภัยคอยขัดขวาง และนายกรัฐมนตรีควรปรับปรุงท่าที หรือความมีมนุษยสัมพันธ์ที่ดีกว่านี้ ต้องไม่มีภาพเหมือนตอนนายกรัฐมนตรีพูดตะคอกใส่นายภรัณยู เจริญ ชาวประมง เมื่อ26 พฤศจิกายน 2560 ครั้งลงพื้นที่ติดตามความก้าวหน้าของโครงการ สามเหลี่ยม มั่นคง มั่งคั่ง ยั่งยืน ที่จังหวัดปัตตานี นายเทพไท กล่าว
เทพไท เสนพงศ์ ส.ส.นครศรีธรรมราช ปชป. ดักคอ กระตุก 3 คีย์แมน อดีตส.ส.ปชป. อย่าจัดฉากสร้างภาพให้ บิ๊กตู่ ท้าแน่จริง กล้าออกมาเจอม็อบหน้าทำเนียบฯ หรือไม่
ประยุทธ์ จันทร์โอชา,สร้างภาพให้บิ๊กตู่,เทพไท เสนพงศ์,ประชาธิปัตย์,3 คีย์แมน,จัดฉากสร้างภาพบิ๊กตู่,ส.ส.นครศรีธรรมราช,ข่าวทั่วไป